Ehdotus neuvoston asetus yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta /* KOM/2001/0201 lopull. - CNS 2001/0096 */



Virallinen lehti nro 213 E , 31/07/2001 s. 0245 - 0245



Ehdotus neuvoston asetus yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta (komission esittämä) PERUSTELUT Kansainvälinen merentutkimusneuvosto ilmoitti marraskuussa 2000, että eräät kalakannat ovat vaarassa ehtyä. Komissio ja neuvosto arvioivat 14. ja 15. joulukuuta 2000 pidetyssä ministerineuvostossa, että näiden kantojen elvyttämistä koskeva suunnitelma on laadittava. Uusien säilyttämis- ja hoitotoimenpiteiden onnistuminen edellyttää kyseisen kalastustoiminnan valvontaa. Jotta tällaisiin kantoihin sovellettavia kiintiöitä noudatettaisiin, on tarpeen säätää järjestelmästä, jossa voidaan kieltää sellaisten pyydysten käyttö, joilla voidaan saada kiintiön täyttymisen vuoksi tapahtuvan kalastuksen keskeyttämisen jälkeen sivusaaliina elvytyssuunnitelman alaisia kalakantoja tai kalakantaryhmiä. Sivusaaliita tuottavien pyydysten käyttö vaarantaa elvytyssuunnitelmat, joiden olennaisena piirteenä on jäsenvaltioille myönnettyjen kalastuskiintiöiden noudattaminen. Kiellettävien pyydysten on oltava mainittu elvytyssuunnitelmia koskevissa neuvoston asetuksissa pyydyksinä, jotka tuottavat elvytyssuunnitelman alaisesta kalakannasta tai kalakantaryhmästä koostuvia merkittäviä sivusaaliita. Tämän ehdotuksen tarkoituksena on muuttaa yhteiseen kalastuspolitiikkaan sovellettavasta valvontajärjestelmästä annettu asetus (ETY) N:o 2847/93 kiintiöiden paremman noudattamisen takaavien uusien valvontatoimenpiteiden käyttöön ottamiseksi. Käytännössä kyse on kalastuksen keskeyttämistä koskevan 21 artiklan muutoksesta säätämällä - lippujäsenvaltioiden velvoitteesta kieltää väliaikaisesti kiintiön täyttymispäivästä alkaen aluksillaan sellaisten pyydysten käyttö, joilla voidaan saada sivusaaliina elvytyssuunnitelman alaisia kalakantoja tai kalakantaryhmiä, - komission velvoitteesta kieltää päivänä, jona se kieltää kalastamisen jatkamisen jäsenvaltion kiintiön täyttymisen vuoksi, sellaisten pyydysten käyttö tai pitäminen aluksella, joilla voidaan saada sivusaaliina elvytyssuunnitelman alaisia kalakantoja tai kalakantaryhmiä. Näin ollen komissio pyytää neuvostoa hyväksymään tämän ehdotuksen mahdollisimman pian ja toimittamaan sen Euroopan parlamentille. 2001/0096 (CNS) Ehdotus neuvoston asetus yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: 1) Yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 [3] 21 artiklassa säädetään, että jäsenvaltioiden ja komission on keskeytettävä kalastaminen silloin, kun kiintiön alaisten saaliiden katsotaan täyttäneen kyseisen kiintiön. [3] EYVL L 261, 20.10.1993, s. 1. Asetus sellaisena kuin se on viimeksi muutettuna 17 päivänä joulukuuta 1998 annetulla neuvoston asetuksella (EY) N:o 2846/98 (EYVL L 358, 31.12.1998). 2) Kun neuvosto laatii suunnitelman vakavassa ehtymisvaarassa olevan kalakannan tai kalakantaryhmän elvyttämiseksi, on erittäin tärkeätä ottaa käyttöön kalastusalusten toiminnan valvomiseen tähtääviä lisätoimenpiteitä näiden kantojen kalastusedellytysten noudattamisen takaamiseksi. 3) Sen jälkeen, kun jäsenvaltiolle tai yhteisölle myönnetty kalakannan tai kalakantaryhmän kiintiö on täyttynyt ja kalastuksen jatkaminen on kielletty, toteutettavien toimenpiteiden tehokkaan soveltamisen varmistamiseksi on tarpeen kieltää sellaisten pyydysten käyttö ja pitäminen aluksella, joilla voidaan saada sivusaaliina näitä kalakantoja tai kalakantaryhmiä kyseessä olevalla alueella. 4) Pyydykset, joiden käyttö ja pitäminen kalastusaluksilla kielletään, mainitaan elvytyssuunnitelmia koskevissa neuvoston asetuksissa. 5) Näin ollen olisi asetus (ETY) N:o 2847/93 muutettava, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2847/93 seuraavasti: Lisätään 21 artiklaan 3 a kohta seuraavasti: "3 a. Kun jäsenvaltio ja/tai komissio kieltää 2 tai 3 kohdan mukaisesti elvytyssuunnitelman alaisen kalakannan tai kalakantaryhmän kalastuksen, sen on myös kiellettävä 2 tai 3 kohdassa säädetystä päivämäärästä alkaen sellaisten pyydysten käyttö ja pitäminen kalastusaluksilla, jotka mainitaan elvytyssuunnitelmia koskevissa neuvoston asetuksissa pyydyksinä, joilla voidaan saada sivusaaliina elvytyssuunnitelman alaisia kalakantoja tai kalakantaryhmiä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja